Αθανάσιος Σέμπος

Ο Αθανάσιος Σέμπος (1909 - 3 Απριλίου 1999) ήταν Έλληνας νομικός, δημοσιογράφος εκδότης και αθλητικός παράγοντας.

Βιογραφία 
Ο Σέμπος γεννήθηκε στη Σύρνα Γορτυνίας το 1909 αλλά από μικρή ηλικία βρέθηκε στην Πάτρα όπου τελείωσε και το Γ΄ Γυμνάσιο. Σπούδασε νομικά. Ξεκίνησε την δημοσιογραφία από το περιοδικό Πατραϊκή εβδομάς το 1929 έπειτα στην εφημερίδα Τηλέγραφος και από το 1932 στην Αθηναϊκή Καθημερινή.

Με την ίδρυση της Ένωσης ποδοσφαιρικών σωματείων Πατρών ήταν πρώτος πρόεδρός της το 1926. Την περίοδο 1928-1931 αγωνίστηκε στην Παναχαϊκή ως επιθετικός, ενώ αγωνίστηκε και στις "Ένωση Παντοκράτορα" και "Πρόσκοποι Πατρών". 

Ήταν από τους ιδρυτές, διευθυντής και εκδότης από το 1945 μαζί με τον Γεώργιο Γεωργαλά της Αθλητικής Ηχούς. Επίσης ήταν ιδρυτής και πρώτος πρόεδρος του Πανελληνίου Συνδέσμου Αθλητικού Τύπου το 1953 και το 1959-61. Ο σύνδεσμος ιδρύθηκε πάνω σε καταστατικό που έγραψε ο ίδιος χειρόγραφα.

Πέθανε στην Αθήνα το 1999.

Παραπομπές 

Έλληνες δημοσιογράφοι
Έλληνες εκδότες
Ποδοσφαιριστές Παναχαϊκής
Έλληνες ποδοσφαιριστές
Επιθετικοί ποδοσφαιριστές